**ΡΑΨΩΔΙΑ Π ΣΤΙΧΟΙ: 684-867 ΘΡΙΑΜΒΟΣ ΚΑΙ ΘΑΝΑΤΟΣ ΤΟΥ ΠΑΤΡΟΚΛΟΥ**

**Θ.Κ.** Είναι πολύ δύσκολο να καταλάβει κανείς πού πρέπει να σταματήσει όταν τον συνεπαίρνει η μέθη της επιτυχίας

**Ενότητες: α)** 684-711: Ο Πάτροκλος καταδιώκει τους Τρώες ως τα τείχη της Τροίας

**β)** 712-867: Σύγκρουση Πατρόκλου- Έκτορα **β1)** 712-782: Θάνατος του Κεβριόνη και αγώνας για το νεκρό του **β2)** 783-867: Θάνατος του Πατρόκλου.

***α΄ ενότητα (684-711)*στ. 686 :** **ποια τύφλωσις!:στο πρωτότυπο ο ποιητής αποκαλεί τον Πάτροκλο νήπιο**, χαρακτηρισμός που προοιωνίζεται κάτι κακό. Είναι φανερό και από τα επόμενα ότι **η Άτη έχει χτυπήσει τον ήρωα και ξεχνάει τις εντολές του Αχιλλέα** (στ. 87 κ.εξ.). Είναι λογικό μετά τις απανωτές επιτυχίες, με αποκορύφωμα τη νίκη του επί του Σαρπηδόνα, η αυτοπεποίθηση του Πάτροκλου να έχει ενισχυθεί υπερβολικά. Ο ποιητής τονίζει πρώτα την προσωπική ευθύνη του ήρωα, που δεν υποχωρεί μετά τη διάσωση των πλοίων, όπως του είχε ζητήσει ο Αχιλλέας, αλλά δεν ξεχνάει και τη **βουλή του Δία**, που συμφωνεί απόλυτα με το βιβλικό **«μωραίνει Κύριος ον βούλεται απολέσαι»** (στ. 688-691).Καταδιώκοντας τους Τρώες σκότωσε …….. και τρέπει τους άλλους σε φυγή (η θεϊκή εύνοια του μελλοθάνατου) ώσπου βρίσκει αντιμέτωπο τον Απόλλωνα. Ο Πάτροκλος ξεπερνά τα μέτρα, δε διαπράττει, όμως, ύβρη Δεν αντιλαμβάνεται τα τρία σπρωξίματα του Φοίβου και χρειάστηκε να του μιλήσει την τέταρτη φορά ο θεός για να τραβηχτεί από τα τείχη. **Η αντίστροφη μέτρηση άρχισε.στ. 692 : « Ποιον πρώτον…:** ενώ η **τυπική εισαγωγή σε καταλόγους πεσόντων** απαιτεί ερώτημα που απευθύνει ο ποιητής στη Μούσα η στον εαυτό του (πρβ. Ε 703, Ξ 508 κ.α.), εδώ το **ερώτημα δίνεται σε β’ πρόσωπο, σε μια συγκινητική αποστροφή του ποιητή προς τον ήρωα,** όπως **σε πολλά σημεία** αυτής της ενότητας (στ. 744, 754, 787, 812-813, 843). Η αποστροφή αυτού του τύπου, εκτός των άλλων, **εκφράζει τη συμπάθεια και τη συμπόνια του ποιητή για τον ήρωα.στ. 702…..**: «**Και τρεις εσκάλωσε φορές… ο ήρως»**: **ο αριθμός τρία είναι τυπικός**, όχι μόνο στον Όμηρο, αλλά γενικά στις λαϊκές διηγήσεις μέχρι σήμερα (βλ. και σχόλ. Α 54). **Τυπικό επικό σχήμα είναι και η τριπλή επίθεση ενός ήρωα που αποκρούεται την τέταρτη φορά..** (πρβλ. και παρακάτω στ. 784 κ.εξ.). Το τυπικό σχήμα «τρεις… αλλά την τέταρτη φορά» δημιουργεί αγωνία στο ακροατήριο, που θα περίμενε ότι η τέταρτη προσπάθεια θα απέβαινε μοιραία για τον Πάτροκλο σύμφωνα με το παραδοσιακό μοτίβο. **Ο ποιητής όμως τον «σώζει» αυτή τη φορά από τον Απόλλωνα και παρατείνει τη μάχη, αυξάνοντας έτσι και την αγωνία μας**, μέχρι την εμφάνιση και πάλι του ίδιου τυπικού σχήματος των τριών (στ. 784 κ.εξ.), που θα είναι πλέον μοιραίο.

***β΄ ενότητα 1ο μέρος (712-782)***

**Ο Απόλλωνας με τη μορφή του Άσιου (επιφάνεια ή ενανθρώπιση**;) ελέγχει τον Έκτορα και τον παρακινεί να κινηθεί κατά του Πατρόκλου. Ταραχή στους Αχαιούς(712-730)Ο Έκτορας δραστηριοποιείται αμέσως αλλά ο Πάτρ. σημειώνει κι άλλη επιτυχία σκοτώνοντας τον Κεβριόνη - αμαξηλάτη. Μάλιστα **καυχιέται για το κατόρθωμά του προσβάλλοντας τον νεκρό.** Ακολουθεί άγρια συμπλοκή για το νεκρό του Κεβριόνη. Υπερισχύουν οι ………………………… Σκύλευση του νεκρού.

**Προσέχουμε ιδιαίτερα**

1. **Τις ρεαλιστικές εικόνες** του θανάτου του Κεβριόνη (739-743) και του αγώνα για το νεκρό του (762-3, 772-4, 781-2)
2. **Στους στ. 744 κ.εξ.**είναι**η τελευταία φορά που ο Πάτροκλος γελά με τις νίκες του**· τα λόγια του ήρωα έχουν τον γνωστό **κυνισμό των θριαμβολογιών αυτού που πλανάται και αγνοεί ότι και το δικό του τέλος πλησιάζει.**
3. Τις **παρομοιώσεις** που αφιερώνονται στον αγώνα αυτόν: 752-754, 756-761, 765-771η παρομοίωση («δυο λεοντάρια») δηλώνει ισότιμη μάχη. Σε άλλες περιπτώσεις το ισχυρότερο ζώο επικρατεί, όπως στους στ. 487-489, όπου ο Πάτροκλος είναι το λιοντάρι και ο Σαρπηδόνας ταύρος, ή στους στ. 823-826, όπου λιοντάρι είναι ο Έκτορας και ο Πάτροκλος παραβάλλεται με κάπρο. Παρ’ όλα αυτά ο στ**. 753, όπου ο Πάτροκλος παρομοιάζεται με λιοντάρι που δέχεται τραύμα στο στήθος, είναι μια ακόμη προσήμανση του θανάτου του ήρωα.**
4. **Την αντίθεση** ανάμεσα στις **γεμάτες κίνηση** αυτές **εικόνες** και την **ακινησία του νεκρού**(775-6)

Απ’ τα πιο όμορφα δείγματα των ομηρικών αντιθέσεων που κάνουν την **αφήγηση παραστατική και υποβλητική.**

1. **Το σχόλιο του ποιητή στο στ. 780χωρίς να θέλ’ η μοίρα**(στο πρωτότυπο «υπέρ αίσαν»): όταν κάποιος επιχειρεί πράγματα που ξεπερνούν τη θέληση της μοίρας, θα πρέπει να περιμένει**συνέπειες** . Κι αυτές δεν θα αργήσουν να έρθουν στους επόμενους στίχους. **Ποιες είναι;**
2. **Την αποστροφή του ποιητή προς τον Πάτροκλο** ( στ.744,754,787,812-813,843) η οποία εκφράζει τη

**συμπάθεια και τη συμπόνια του ποιητή προς τον ήρωα.**

**Ερώτηση:** Ο Πάτροκλος ξέχασε τις εντολές που του έδωσε ο Αχ. στο Π 87-96. Πώς μπορεί να δικαιολογηθεί αυτό;

***β΄ ενότητα 2ο μέρος (783-867)***

**Α΄ υποενότητα :Μεταξύ ουρανού και γης (783-806α) Α΄α. Ο θρίαμβος του Πατρόκλου (783-788):**Η αριστεία του Πατρ. κορυφώνεται:3χ9=27 νεκροί. Στην τέταρτη απόπειρα όμως έρχεται η πτώση του ήρωα.Συνδυασμένη επίθεση θεού (…………………) και ανθρώπων (……………………………………..)πετυχαίνει το θάνατό του, τη στιγμή που ορμούσε«σαν θεός» **.Γιατί;**Μήπως ο ήρωας ξεπέρασε τα ανθρώπινα μέτρα;**Στ. 787-788:** Προσέχουμε το ξαφνικό **πέρασμα από την τριτοπρόσωπη αφήγηση στον ευθύ λόγο**.Η φιλική αποστροφή του ποιητή ηχεί σαν μάταιη προειδοποίηση – **γιατί;**

**Α΄β. Ένα άλλο είδος «θεομαχίας» (789-806 α)**Ο Απόλλωνας αυτή τη φορά δεν τον προειδοποιεί αλλά με δόλια μέσα (ομίχλη) τον αφοπλίζει,**Μόνο ένας θεός θα μπορούσε τώρα να σταματήσει τον Πάτροκλο. Γιατί;**Καθώς τα όπλα αφαιρούνται ένα- ένα **το τραγικό επιτείνεται**, ιδιαίτερα όταν γίνεται λόγος για το κράνοςστο κεφάλι του Έκτορα (799-800).**Τι προοικονομείται εδώ; Πώς λειτουργούν τα σημάδια (χώμα- αίμα);Στ.805- 806: Η αντίδραση του Πατρόκλου:** ……………………………………………………………………………………………………………… Άοπλο και ζαλισμένο θα τον εγκαταλείψει ο Απόλλωνας. Ο ρόλος του θεού τελείωσε∙τώρα είναι η σειρά των ανθρώπων.

**Β΄ υποενότητα : Ο ανθρώπινος χώρος (806 β-867)Β΄α.Πάτροκλος και Εύφορβος (806 β-817)**: Ο **Εύφορβος παρουσιάζεται πλατιά από τον ποιητή** (806-811) ως διαλεχτός πολεμιστής, για να εξαρθεί ακόμα πιο πολύ η γενναιότητα του Πατρόκλου. Δε θα μπορούσε να είναι τυχαίος ο πρώτος άνθρωπος που θα πληγώσει τον Πάτροκλο.  **Πώς, όμως, επιτίθεται στον Πάτροκλο και γιατί βιάζεται να απομακρυνθεί; Με τι τρόπο δίνεται η ήττα του Αχαιού ήρωα;**

**Β΄β. Πάτροκλος και Έκτορας (818-867):Το τρίτο και αποφασιστικό χτύπημα είναι του Έκτορα.** Πρέπει ο Έκτορας να σκοτώσει τον ήρωα για να γυρίσει ο Αχιλλέας στη μάχη. Όμως δεν κάνει και κανένα σπουδαίο κατόρθωμα αφού…….………………………………………………………………. Έτσι το κατόρθωμα του Έκτορα μειώνεται πολύ και ο θάνατος του Πατρ. υψώνεται πάνω απ’ όλους τους θανάτους της Ιλιάδας. Άλλωστε **ο Πάτροκλος είναι ο μόνος μεγάλος Αχαιός που σκοτώνεται μέσα στην Ιλιάδα και ο ποιητής φροντίζει να τον κρατήσει όσο πιο ψηλά γίνεται.**Η φράση του στ. 822 δίνει με δωρική λιτότητα το μέγεθος της απώλειας, ενώ **η παρομοίωση των στ.823-829**……………………………………………………………………………………………………………….**Ο Έκτορας** όμως καυχιέται για τη νίκη του (830-842) **υπερβαίνοντας τα όρια** και αλλοιώνοντας τα λόγια του Αχ. **(Πώς;)** Ενώ γελιέται όταν αναφέρεται στην τύχη του πτώματος του Πατρ. **Τίνος νεκρού το σώμα θα κακοποιηθεί;…………………… Από ποιον; …………………………………………………………….(Ειρωνεία-Τραγικότητα)**

**Ο Πάτροκλος με την απάντησή του (839-854)**

1. μειώνει τη νίκη του Έκτορα(πώς) …………………………………………………………………………………………………………………....................
2. αποκαθιστά την αλήθεια (πώς;)……….……………………………………………………………………………………………………………………… και
3. προμαντεύει το τέλος του Έκτορα (γιατί;) …………………………………………………………………………………………………………………………

**Στ.855-857:** Την πτώση του ήρωα συμπληρώνει **η θλιβερή εικόνα της καθόδου της ψυχής του στον Άδη Η σκηνή για τον Πάτροκλο ολοκληρώνεται εδώ**…………………………………………………………………………………………………………………

**Η προσφώνηση του Έκτορα στο νεκρό Πάτροκλο (858- 867)**αποτελεί **υπεροψία και ύβρη. Γιατί;**………………………………………………………………………………………………………………………………………………………………**………………………**……………………………………………………………………………………………………………………………………………